Ehdotus NEUVOSTON ASETUS Euroopan unionin ja Madagaskarin tasavallan kesken näiden välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta hyväksytyn pöytäkirjan mukaisten kalastusmahdollisuuksien jakamisesta 28 päivänä marraskuuta 2012 annetun neuvoston asetuksen (EU) N:o 1258/2012 muuttamisesta /* COM/2013/0488 final - 2013/0228 (NLE) */





PERUSTELUT 1. EHDOTUKSEN TAUSTA Neuvoston antaman valtuutuksen[1] mukaisesti Euroopan komissio on käynyt neuvotteluja Madagaskarin tasavallan kanssa Euroopan yhteisön ja Madagaskarin tasavallan väliseen kalastuskumppanuussopimukseen liittyvän pöytäkirjan uusimiseksi. Neuvottelujen päätteeksi parafoitiin uusi pöytäkirja 10. toukokuuta 2012. Uusi pöytäkirja on voimassa kaksi vuotta 1. tammikuuta 2013 alkaen. Pöytäkirjassa määrätään 34:lle yli 100 GT:n pintasiima-alukselle ja 22:lle alle 100 GT:n pintasiima-alukselle myönnettävistä kalastusmahdollisuuksista. Osa näiden pintasiima-alusten saamista saaliista koostuu haikaloista, joiden saaliit rinnastetaan kalastuksessa tonnikaloihin ja niiden kaltaisiin lajeihin, ja niitä säännellään Intian valtameren tonnikalatoimikunnan (IOTC) hyväksymillä toimenpiteillä. Ottaen huomioon IOTC:n tieteellisen komitean antamat viimeisimmät lausunnot ja suositukset sekä sen, että kyseiset haikalalajit ovat erittäin herkkiä liikakalastukselle, sopimuspuolet ovat katsoneet aiheelliseksi rajoittaa Madagaskarin kalastusalueella saatavien kyseisten lajien saaliita siten, että saalismäärät jäävät edellisinä vuosina pyydettyjä saaliita pienemmiksi tai ovat enintään niiden suuruisia. Näin ollen sopimuspuolet sopivat kalastussopimuksen sekakomitean viimeisimmässä kokouksessa, että Euroopan unionin pintasiima-alusten pyytämien haisaaliiden enimmäismääräksi vahvistetaan 200 tonnia vuodessa kahden vuoden ajanjaksoksi 1. tammikuuta 2013 alkaen. Tarkoituksena on haikaloihin kohdistuvan pyyntipaineen kasvun ehkäiseminen, ja perusteena käytetään Euroopan unionin laivaston aikaisempina vuosina pyytämiä ja vuosien 2007–2011 osalta Euroopan unionin tieteellisten laitosten varmentamia saalismääriä. Siksi olisi vahvistettava menettely näiden kalastusmahdollisuuksien jakamiseksi jäsenvaltioiden kesken. Komissio ehdottaa näillä perusteilla, että neuvosto hyväksyisi tämän asetuksen. 2. INTRESSITAHOJEN KUULEMISTEN JA VAIKUTUSTENARVIOINTIEN TULOKSET Jäsenvaltioita on kuultu neuvoston kalastuspolitiikkaa käsittelevässä työryhmässä ja teknisissä kokouksissa sekä ennen sekakomitean kokoontumista että sen yhteydessä. Kuulemisissa tultiin siihen tulokseen, että haikalojen pyyntiä on syytä rajoittaa entistä tiukemmin vahvistamalla muun muassa saaliiden enimmäismäärä IOTC:n hyväksymien määräysten mukaisesti. 2013/0228 (NLE) Ehdotus NEUVOSTON ASETUS Euroopan unionin ja Madagaskarin tasavallan kesken näiden välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta hyväksytyn pöytäkirjan mukaisten kalastusmahdollisuuksien jakamisesta 28 päivänä marraskuuta 2012 annetun neuvoston asetuksen (EU) N:o 1258/2012 muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan, ottaa huomioon Euroopan unionin ja Madagaskarin tasavallan kesken näiden välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta hyväksytyn pöytäkirjan mukaisten kalastusmahdollisuuksien jakamisesta 28 päivänä marraskuuta 2012 annetun neuvoston asetuksen (EU) N:o 1258/2012, ottaa huomioon Euroopan komission ehdotuksen, sekä katsoo seuraavaa: Neuvosto hyväksyi 15 päivänä marraskuuta 2007 asetuksen (EY) N:o 31/2008 Euroopan yhteisön ja Madagaskarin tasavallan välisen kalastuskumppanuussopimuksen tekemisestä. Kalastuskumppanuussopimuksen uusi pöytäkirja, jäljempänä ’uusi pöytäkirja’ parafoitiin 10 päivänä toukokuuta 2012. Uudessa pöytäkirjassa myönnetään unionin aluksille kalastusmahdollisuuksia Madagaskarin suvereniteettiin tai lainkäyttövaltaan kalastuksen osalta kuuluvilla vesillä. Neuvosto antoi 28 päivänä marraskuuta 2012 päätöksen 826/2012/EU[2] uuden pöytäkirjan allekirjoittamisesta ja väliaikaisesta soveltamisesta. Kalastuskumppanuussopimuksen 9 artiklassa määrätty sekakomitea kokoontui 26 päivänä syyskuuta 2012 tarkastelemaan Intian valtameren tonnikalatoimikunnan (IOTC) hallinnoiman kalastustoiminnan yhteydessä saatavia haisaaliita koskevaa kysymystä. Kyseisten haiden hoidossa ja säilyttämisessä sovelletaan mainitun toimikunnan päätöslauselmaa 05/05, ja niiden pyynti on mainitun sopimuksen puitteissa sallittua. Sopimuspuolet sopivat pintasiima-alusten kyseisen sopimuksen edellisen pöytäkirjan nojalla harjoittamassa pyynnissä vuosina 2007–2011 saatujen ja tieteellisten laitosten varmentaminen saalismäärien perusteella sekakomiteassa, että näiden alusten käytettävissä olevia haikalojen kalastusmahdollisuuksia on aiheellista rajoittaa vahvistamalla ne enintään 200 tonniksi vuodessa seuraavien kahden vuoden ajaksi 1 päivästä tammikuuta 2013 alkaen, jotta haikaloihin kohdistuva pyyntipaine voidaan pitää ennallaan IOTC:n tieteellisen komitean antaman suosituksen mukaisesti. On syytä vahvistaa menettely tällaisten haisaaliiden jakamiseksi jäsenvaltioiden kesken voimassa olevan pöytäkirjan soveltamisjaksoksi muuttamalla 28 päivänä marraskuuta 2012 annettua neuvoston asetusta (EU) N:o 1258/2012. On aiheellista säätää, että jäsenvaltiot, joiden aluksilla on lupa kalastaa mainitun asetuksen mukaisesti, voivat vaihtaa keskenään kaikki niille myönnetyt haikalojen kalastusmahdollisuudet tai osan niistä. Ottaen huomioon, että pöytäkirja tuli voimaan väliaikaisesti 1 päivästä tammikuuta 2013, tätä asetusta olisi sovellettava taannehtivasti kyseisestä päivästä alkaen, ON HYVÄKSYNYT TÄMÄN ASETUKSEN: 1 artikla 1. Lisätään neuvoston asetuksen (EU) N:o 1258/2012 1 artiklaan 1 a kohta seuraavasti: ”1 a. Intian valtameren tonnikalatoimikunnan (IOTC) hallinnoiman kalastustoiminnan yhteydessä pintasiimakalastuksessa saaliiksi saatavien haiden kalastusmahdollisuuksien määräksi vahvistetaan 200 tonnia vuodessa. Tämä määrä jaetaan jäsenvaltioiden kesken seuraavasti: || Jäsenvaltio || tonnia || Espanja || 166 || Portugali || 27 || Ranska || 7 || Yhteensä || 200 ” 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä tammikuuta 2013. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] Yleisten asioiden neuvosto hyväksynyt 24. huhtikuuta 2012. [2] EUVL C 361, 31.12.2012, s. 11.